ડીજીટલ ક્રાંતિના કાલ સુધીના જમાનામાં મોબાઈલફોનને શરીરનું એક અવિભાજ્ય અંગ કહી શકાય તેવું ગણવામાં આવતું. પરંતુ ત્યાર પછીના હવેના જમાનામાં ડીજીટલ ઉપકરણ સાથે જ જોડાઈને માણસ અડધો રોબોટિક બની જવા માંડ્યો છે. તે બાજુ આગળ વધતા પહેલા જોકે આપણે થોડું ફ્લેશબેક જોવા માટે બ્લેક એન્ડ વ્હાઈટ ના જમાનામાં પણ નજર મારી જોઈએ, એક સમય હતો કે જ્યાં સૌ પહેલા એક રૂમ જેટલી જગ્યામાં કોમ્પ્યુટરનો પહેલો અવતાર જનમ્યો હતો! હા એ જમાનાની વાત છે કે જયારે માત્ર અઘરા કીબોર્ડના કમાંડ વડે જ કોમ્પ્યુટર ઓપરેટ થતા હતા. જેમાં વારસો પછી આપણા કલર ટીવીના જમાનામાં પેલું રૂમ જેવડું કોમ્પ્યુટર માત્ર ટેબલ જેવડું બન્યું. તે વસ્તુનું આકર્ષણ ઘરે-ઘરે કોઈ સુપર કોમ્પ્યુટરના પાવર જેટલું માની લેવાતું હતું. એકંદરે એક ટેબલ કોમ્પ્યુટર એટલે કે ડેસ્કટોપ વસાવવ્રું કોઈ મોભાદાર વસ્તુ બની ગઈ હતી. ટેબલ કોમ્પ્યુટર એટલે કે ડેસ્કટોપ વખત જતા ગ્રાફિકલ કમાંડની મદદથી ઓપરેટ થવા લાગ્યા માટે તેને ઓપરેટ કરવા માટે કોઈ અઘરા કોમ્પ્યુટર કમાંડ યાદ રાખવાની જહેમત ન રહી, માઉસની મદદથી કમાંડ આપવા વધુ સહેલા બન્યા જેથી ઓપેરેટિંગ સરળ બન્યું.